കൊച്ചിയില് ഫ്ളാറ്റിന്റെ പത്താം നിലയില് നിന്ന് വീണ് പെണ്കുട്ടി മരിച്ചു കൊച്ചിയില് ഫ്ളാറ്റില് നിന്ന് വീണ് പെണ്കുട്ടി മരിച്ചു. കൊച്ചിയില് സ്വകാര്യ ഫ്ലാറ്റിന്റെ പത്താം നിലയില് നിന്ന് വീണാണ് പ്ലസ് ടൂ വിദ്യാര്ത്ഥിനിക്ക് ദാരുണാന്ത്യം സംഭവിച്ചത്. കൊച്ചിയില് കുടുംബത്തോടൊപ്പം താമസമാക്കിയ ചാലക്കുടി സ്വദേശി ഐറിന് ആണ് മരിച്ചത്. ഈ ഫ്ളാറ്റിലെ താമസക്കാരനായ റോയിയുടെ മകളാണ്. ഫ്ളാറ്റിലെ ടെറസില് നിന്നും കാര്പാര്ക്കിങ് ഏരിയയിലെ ഷീറ്റിലേക്ക് വീഴുകയായിരുന്നു. അപകട മരണമെന്നാണ് പൊലീസിന്റെ സംശയം. ഇന്ന് രാവിലെ 8:45 മണിയോടെ 10 നിലകളുള്ള ഫ്ളാറ്റിന്റെ ടെറസില് സഹോദരനൊപ്പം വ്യായാമം ചെയ്യുകയായിരുന്നു ഐറിന്. ടെറസിനോട് ചേര്ന്ന് പണിതിട്ടുള്ള ടൈല് പതിപ്പിച്ച കോണ്ക്രീറ്റ് ബെഞ്ചിനോട് ചേര്ന്ന അരഭിത്തിക്കു മുകളിലൂടെ താഴോട്ട് വീഴുകയായിരുന്നു. വീഴ്ച്ചയില് എട്ടാം നിലയുടെ വടക്കുഭാഗത്തെ ഷീറ്റില് വീണ ശേഷം തെറിച്ച് താഴെ കാര് പാര്ക്കിങ്ങ് ഏരിയായിലെ ഷീറ്റിനു മുകളിലും സൈഡ് ഭിത്തിയിലും അടിച്ചു വീഴുകയായിരുന്നു. എറണാകുളം മെഡിക്കല് ട്രസ്റ്റ് ആശുപത്രിയില് എത്തിച്ചപ്പോഴേക്കും മരണം സ്ഥിരീകരിക്കുയായിരുന്നു. 2021 ജനുവരി അവസാനം മുതലാണ്ചാലക്കുടി സ്വദേശികളായ യുവതിയും കുടുംബവം ഇവിടെ താമസിച്ചിരുന്നത്.